21.06.2022 19:23 14436\nУкраински военен пази на пункт в Херсонска област, след като руски части опитаха да щурмуват на няколко места северно от Крим. Снимка: Архив\nМостът към Крим е с дължина от 18 километра, струва стотици милиарди рубли и е изключително важен за руското снабдяване, защото свързва полуострова с руската суша. След анексията през 2014 година Москва планира и построи за много кратко време моста, по който преминава четирилентова магистрала и железопътна линия. От 2018 година насам съоръжението свързва град Керч в най-източната част на Крим и руския полуостров Таман.\nМостът действително е от голямо стратегическо значение: благодарение на него се осигуряват доставките за руските части на полуостров Крим и за цяла Южна Украйна. Не на последно място именно поради това той отдавна е трън в очите на украинската армия. Досега Украйна не разполагаше с оръжия, с които би могла да го разруши, но ако ги получи, разрушаването на моста ще стане „цел номер едно“, заяви украинският генерал Дмитро Марченко.\nОпасност от по-нататъшна ескалация\nМосква вече заплаши, че в такъв случай ще последва тежко отмъщение и дори спомена подновяване на въздушните нападения срещу Киев. За Русия бомбардирането на цели, намиращи се на полуостров Крим, действително има по-различно значение от войната в Донбас или в останалата част на Украйна. Москва гледа на анексирания полуостров като на своя територия. Ако той стане обект на атаки, от руска гледна точка това би означавало войната да премине и на руска земя, откъдето ще произтече заплахата за нова ескалация.\nА Украйна разглежда Крим като своя територия. „Ние ще освободим всички наши земи, наистина всички, включително и Крим“, каза пред CNN украинският министър на отбраната Олексий Резников. Но като начало реалистичният минимум бил „руските сили да се върнат отвъд границите, които бяха валидни преди руското нападение на 24 февруари“, допълни неговият съветник Юрий Сак.\nОбект на вечни спорове\nОстрата реакция на Кремъл има своите основания: за Москва Крим има много по-голяма стойност от останалата част на Украйна. В продължение на над два века полуостровът е бил част от Русия. През 18 и 19 век царете интензивно го заселват с етнически руснаци – политика, продължена по-късно и от Сталин. Именно затова мнозинството от населението и до днес е проруски настроено. Едва през 1954 година Крим по неизяснени докрай и до днес обстоятелства е предаден по разпореждане на тогавашния съветски генерален секретар Никита Хрушчов на Украйна. Киев предоставя автономен статут на полуострова и сключва с Русия договори за аренда – като например за стратегически важното пристанище в Севастопол.\nПо съветско време там се намира главната квартира на Руския черноморски флот, а освен това Севастопол е единственото използвано от Русия ключово пристанище, което никога и не се заледява. Във военен план то предлага достъп до Черно море, в икономически - именно оттам се внасят много важни стоки. До 2014 година споразумението между Украйна и Русия се изпълнява без проблеми, но след революцията на Майдана Кремъл съзира опасността Украйна да се обърне към Запада и НАТО, а Севастопол и Крим като цяло да бъдат загубени. Това става повод за решението на Кремъл да предприеме нарушаващата международното право анексия.\nСъс започнатата война в Украйна Русия се опитва да укрепи връзката си с Крим – наред със завземането на Донбас Кремъл обяви установяването на сухопътен коридор оттам до Крим като една от най-важните си военни цели. Това би дало възможност да се стига до Крим от руска територия не само по моста.\nЗавладяването на нови територии в Южна Украйна също е важно за Путин: при това положение връщането към статута отпред анексията би било почти невъзможно. Украйна би загубила изцяло достъпа до Азовско море и тъй като Крим като един огромен клин се забива навътре в Черно море, Русия би могла да контролира и да възпрепятства цялото корабоплаване към последното останало украинско черноморско пристанище Одеса. Фактът, че и то е важна цел за руснаците си личи по ожесточените сражения за малкия Змийски остров край румънските брегове.\nВсе пак реалистично ли е Украйна да си върне Крим?\nВ самата Украйна не са наясно по въпроса докъде са готови да стигнат, за да си върнат обратно Крим. Връщането на полуострова било „въпрос, по който трябва да се водят дипломатически преговори“, каза правителственият съветник Сак. По военен път, както очевидно е ясно и на президента Зеленски, връщането на Крим дори и при най-добро стечение на обстоятелствата засега е невъзможно: „Мисля, че това ще означава да се дадат стотици хиляди жертви от наша страна“, каза Зеленски.\nОстава напълно неясно как Крим би могъл да бъде върнат на Украйна по дипломатически път. С оглед на стратегическото значение на Крим, сегашното разположение на силите, а и ясно декларираната лоялност на преобладаващото мнозинство от жителите на полуострова към Русия, подобно нещо засега поне изглежда твърде абсурдно.\nРусия отблъснала украинска атака на Змийския остров\nРуски ракети са поразили летище край Одеса\n5 урока за политици и военни от войната в Украйна


Йорданка Фандъкова: Предлагам конкретни проекти с конкретни срокове\nВъв всички сфери предлагам конкретни проекти с конкретни срокове. В моята програма са най-големите промени, които предлагам – не само в пътя на развитие, но и в екипа. Това заяви кандидатът за кмет на София Йорданка Фандъкова в ефира на Нова телевизия.\n“Качествена е промяната, която имаме за града със строителството на метрото. То променя града и дава ново качество на живот, не само защото е най-удобният транспорт, а защото е най-екологичният и променя цялата среда. Качествена е и промяната, която ще донесе довеждащият транспорт. Качествена е и промяната, която заложихме и за развитието на едно от най-тежките общински дружества – „Топлофикация”-София. С промяна в закона ще може да се купува газ на по-ниски цени, на по-добри условия, което да доведе до намаляване на цените”, обясни Йорданка Фандъкова.\nНа въпроса кого ще търси подкрепа, ако се стигне до балотаж на изборите, тя отговори: „Разбира се, ще търся подкрепа от всички граждани, които искат промяната в града да продължи. Факт е, че София се промени през последните години. Убедена съм, че хората искат това да се случва още по-бързо. Аз заставам с ясни проекти и срокове. Разбира се, съм си извадила поука и от пропуските, за да мога да предложа решение на проблемите.”\nФандъкова нареди прекратяването на вчерашния Луков марш\nГей парадът тази година - на подходящото място\nФандъкова отвръща на Манолова: Не сте информирани за оперативните програми\nКандидат на Ковачки ли е Мая – адвокатка от кантората на олигарха?\n“Капките” заваляха доста измъчено, но няк... 10 070 views\nСъседна Сърбия обяви за заразени с коронавирус, в цел... 6 427 views\nХороскопът за 26 февруари вещае разминавания в любовт... 5 404 views\nИма ваксина срещу коронавируса, обави Китай... 2 614 views\nАрестуваха шефка в НАП в момент на вземане на подкуп... 2 454 views\nПо следите на лъжата, или как се използва кадър за за... 2 089 views\nНаш дипломат в Италия с притеснителна информация за б... 1 550 views\nСлед гюрултията за раздялата й с Башур, Емилия направ... 1 257 views\nДъжд от пари ще залее три зодии през март... 1 174 views\nХороскопът за 25 февруари: Продуктивен, важен и специ... 1 169 views\nМедведев в Белград: Русия подкрепя запазването на суверенитета на Сърбия!\nРусия разчита на това, че ситуацията на Балканите ще остане…


Литургия в Санта Марта: смъртта е факт, наследство и памет - Радио Ватикана\n„Ние не сме нито вечни, нито мимолетни: ние сме мъже и жени, които вървят във времето: време, което започва и, което свършва“. Това изтъкна папа Франциск на утринната литургия във Ватикана, черпейки вдъхновение от откъсна от първото литургично четиво, разказващ за смъртта на цар Давид. Папата призова всички „да се молят и просят благодатта на смисъла за времето“, за да не останем – каза той – „затворници на настоящия момент, затворен в себе си“.\nСмъртта е факт\n„Смъртта е факт, който засяга всички ни: рано или късно, тя идва“, припомни папата.\nНо съществува изкушението на момента, който завладява живота и те отвежда да се луташ в този егоистичен лабиринт на момента без бъдеще. Но пътя на живота, завършва със смъртта – каза папата – „и затова, Църквата винаги се стреми да размишлява над този наш край: смъртта“.\nСмъртта е наследство\n„Аз не съм господар на времето, и повтарянето на това помага, защото ни спасява от онази моментна илюзия, да виждаме живота като верига, съставена от моменти, която няма смисъл. Аз съм на път и трябва да гледам напред, но – поясни папата – да имам предвид, че смъртта е наследство, не материално наследство, а на свидетелство“.\nКакво наследство като свидетелство на живот ще оставя, ако днес Бог ме повика при себе си? „Това е хубав въпрос, който трябва да си зададем. И така, да се подготвим, защото всички ние, никой от нас не ще остане реликва. Не, всички вървим по този път“, каза папата.\nСмъртта е памет\nНакрая папа Франциск припомни, че „смъртта е памет, една предварителна памет, за да размишляваме“:\n„Когато умра, какво би ми харесвало да направя днес при това решение, което трябва да взема днес, по начина по който живея днес? Това е една предварителна памет, която озарява днешния момент. Озарява със смъртта решенията, които трябва да взимам всеки ден. Да се чувстваме на път към смъртта – завърши папата – ще ни е от полза за всички“.


ЦСКА – Левски на живо от TV7; Лудогорец – Литекс от Нюз 7 с онлайн видео и снимки\nЦСКА – Левски на живо от TV7; Лудогорец – Литекс от Нюз 7\nБлизо четири часа емоции с най-чакания двубой ЦСКА-Левски\nПрякото предаване преди двубоя тази събота стартира в 15:00 със студио от националния стадион „Васил Левски“, където водещ ще бъде един от ключовите спортни журналисти на TV7 Мартин Томанов. Мнението си за най-вълнуващия мач за футболна България ще дадат емблематични фигури от двата лагера – Георги Велинов, Даниел Боримиров и Божидар Искренов. За най-интересните отзиви на пистата и пред сектор „А“ ще следят репортерите Иван Боянов, Стефан Стефанов и Светлин Йочев. Коментатори на двубоя ще бъдат Деян Веселинов и Илиян Енев.\nЕкипът на TV7 е подготвил и две любопитни противопоставяния – на треньорите Стойчо Младенов и Антони Здравков, както и на две от водещите фигури при „червени“ и „сини“ – Валентин Илиев и Владимир Гаджев. След последния съдийски сигнал на Георги Йорданов зрителите на TV7 първи ще видят отзивите от двата лагера, като прякото предаване ще продължи до 18:30.\nОще 3 мача от 13-ия кръг на „А“ група влизат в телевизионната програма тази седмица. От 18:00 в събота NEWS7 ще излъчи срещата между Берое и Черноморец. В неделя футболният следобед започва в 15:30 със студиото преди мача Локомотив Пловдив–Славия. Десертът в програмата ще бъде мачът между първия и втория в класирането – Лудогорец срещу Литекс, от 18:00 отново в ефира на NEWS7.\nГледай срещите по ТВ7 на живо – тук, тук или тук, всички спортни срещи – тук или тук;\nПубликувано в TV7 на 19 октомври 2013 г.


Термохимическо уякчаване - inraoffers.com\nХимическа обработка на метални повърхнини :: Препарати :: Неръждаема стомана :: Термохимическо уякчаване\nТЕРМОХИМИЧЕСКО УЯКЧАВАНЕ НА ПАСИВИРАНИЯ СЛОЙ НА НЕРЪЖДАЕМИ СТОМАНИ\nПроцедурата Polinox Protect TC е термохимична и се прилага върху неръждаеми стомани за получаване на корозионна устойчивост от най-висока степен. Тя се извършва на две стъпки. Първо се почиства пасивираният слой с препарата Polinox B Protect посредством потапяне и след това се извършва термично третиране с препарата Polinox Protect TC.\nЕфектът е извличане (почистване) на железни замърсявания в дълбочина от пасивирания слой. Съотношението на съдържанието на Сr/Fe се променя до 8:1. Процесът не въздейства върху финишната обработка. Повърхнината се стабилизира до 240°С по отношение на оцветяването, т.е. до тази температура не се променя цвета.\nВсички видове неръждаеми стомани могат да се обработват с този процес, дори феритните Cr-стомани (>15% Cr).\nПрепаратът Polinox Protect TC се доставя като два компонента, които се смесват с вода преди употреба. Той се нанася посредством потапяне, бавно струене (обливане) или изпомпване в тръбопроводи.\nОптимални резултати се получават при температура от 60ºС до 80ºС и време на въздействие до 3 часа. Повърхнините след това трябва да се измият с дейонизирана вода.\nСлед измиване компонентите се темперират при температура 140-200°С (в зависимост от вида на материала) на въздух.\nПрепаратът Polinox Protect TC е безопасен за работа и е биоразградим. Процесът трябва да се извършва при температура над 50°С във вана за потапяне.\nОпаковка: Polinox B Protect, концентрат - варел 150,0 л\nPolinox B Protect K1, твърд - варел 30,0 кг\nPolinox B Protect K2, течност - бутилка 3,5 кг\n• осигурява най-висока степен на корозоустойчивост\n• не променя цвета на неръждаемата стомана\n• не влияе на финишните обработки\nУЯКЧАВАНЕ НА ПАСИВИРАНИЯ СЛОЙ НА НЕРЪЖДАЕМИ СТОМАНИ\nАнтикорозионните характеристики на свободна от ръжда неръждаема стомана драстично се увеличват с употребата на препарата Polinox B Protect. Естественият пасивиран слой се почиства и уякчава посредством действащи в дълбочина специфични вещества. Освен това основно предназначение, препаратът може да се употребява за отстраняване на ръжда без въздействие върху основния метал. Нещо повече, дори и в зоните около заваръчния шев корозионната устойчивост на повърхнините се увеличава до такава степен, че ецване често не е необходимо.\nДействието на препарата Polinox B Protect е на база на дълбоко почистване (извличане на желязо) от пасивирания слой. Финишна обработка матова или блестяща остава непроменена. Повърхнините също стават термично стабилизирани, т.е до 240°С не се забелязва промяна в цвета. Препаратът Polinox B Protect може да се прилага при всички видове неръждаема стомана, дори при феритни хромови стомани (>15% Cr).\nПовърхнините третирани с препарата са одобрени за директен контакт с хранителни продукти (ISEGA).\nPolinox B Protect се доставя като готов за употреба разтвор. Той се употребява посредством потапяне, струене, намазване с ролка, кърпа или изпомпване в тръбопроводи. Времето за третиране зависи от състоянието на повърхнината, като оптимални резултати се постигат след 3 часа действие. По-продължително третиране не подобрява резултата, но няма да повреди повърхнината.\nСлед третиране повърхнината трябва да се измие внимателно с чиста вода или ако е необходимо с дейонизирана.\nОпаковка: туба 10,0 кг\n• увеличава корозионната устойчивост значително\n• почистване на пасивирания слой в дълбочина\n• увеличава корозионната устойчивост на заваръчните шевове\nбез традиционно ецване\n• безопасен и биоразградим препарат\n• сертифициран за хранителната индустрия


Sanal Puppy, Sanal Calcium Plus 50 vitamins, Beaphar doggy junior - витамини за бебе куче, добавки за малко куче, калций, минерали, мултивитамини за куче\nВие сте тук : bg-pet.com > Всичко за кучето > Добавки, витамини за куче > Калций и минерали за бебе-куче, подрастващо куче\nНачало Всичко за кучето Промоции Храна за куче Добавки и витаминиМултивитамини Подобрено храносмилане Добавки за стави Добавки за козина Добавки с биотин Добавки за кости и зъби Успокояващи, против стрес Таблетки с водорасли Добавки за бебета Добавки за бременниДобавки за възрастни над 7 годАксесоари за чисти зъби Лакомства и специалитети Купи за хранене Аксесоари за козина и нокти Повод и нашийник Шампоан за куче Препарати против паразити Колибка за куче Легло за куче Играчки за куче Транспортни средства Къща за куче Тоалетна за куче Прибиране на отпадъци Средства за дресиране Врата за куче Мода за куче Съвети за отглеждане\nBEAPHAR DOGGY'S JUNIOR - хранителна добавка за бебе куче\nDOGGY'S JUNIOR е идеалната хранителна добавка, предназначена за малки и подрастващи кучета, осигурява профилактика срещу анемия и рахит, добавените витамини и минерали подсилват имунната система на малкото кученце. Съдържа всички витамини и минерали, от които малкото кученце се нуждае за здравословен растеж. Съдържат витамин B complex, екстракт от мая, витамини С, Е, биотин и др.\n150 броя - цена: 5.50 лв\nПриложение: Да се дават по 2-6 броя на ден на малкото кученце.\nPUPPY с витамин В комплекс - от фирмата SANAL\nЛакомство за кученца с високо съдържание на витамин В комплекс.\nБогат на витамини и минерали продукт. С добавена бирена мая за здрава и лъскава козина.\n40 g - цена 2,70 лв\n75 g - цена 5,70 лв\n100% естествени съставки, без оцветители\nPUPPY с витамин В комплекс и мултимитамини - от фирмата SANAL\nЛакомство за кученца с много витамини, с високо съдържание на витамин В, който е полезен за нервната система.\nОпаковка 400 броя- цена 18 лв\nSanal Calcium Plus (опаковка 300gr)\nSanal Calcium Plus - опаковка 300 gr - калций плюс 50 витамина\nВитаминна добавка за кучета под формата на прах - Sanal CALCIUM PLUS 300 гр\nСкелетът на кучето се нуждае от калций. Ежедневното добавяне на Sanal CALCIUM PLUS към храната спомага за формиране на здрави кости и зъби.\nДобавката съдържа повече от 50 витамини, минерали и добавъчни елементи. Съдържа витамин В комплекс - за здравословен растеж и добро храносмилане Биотин - за здрава кожа и блестяща козина, витамин Д3 - регулиращ фосфорно-калциевия обмен в организма.\nПод формата на прах, добавя се към храната.\nкученца от мини породи - половин мерителна лъжичка на ден\nкучета от средни породи - 1 мерителна лъжичка на ден\nкучета от големи породи - 2 мерителни лъжички на ден\nОпаковка 200g - цена 12.80 лв - Включва мерителна лъжичка.\nОпаковка 300 гр - цена 18.50 лв\nBeaphar Kalktabletten - Калциеви таблетки с водорасли, 180 бр\nКалциевите таблетки съдържат висококачествени минерали - строителни материали на костната тъкан, допълнени със здравословни растителни вещества и водорасли. Предназначени са за млади кучета, за бременни и кърмещи кучки, както и за животни, подложени на значителни физически натоварвания.\nСъдържат висококачествени минерали, глюкоза, морски водорасли, витамини, които помагат правилното развитие на подрастващото кученце, осигуряват на бременната или кърмеща кучка всички необходими вещества за правилното развитие на бебето, а също така са необходими за поддържане доброто състояние на активното животно.\nГлюкозата в състава на Beaphar Kalk Tabletten допълва енергийните запаси на организма, което е особено важно за бързо растящите кученца, както и за възрастните животни, подложени на значителни натоварвания. Морските водорасли са източник на ценни витамини, минерали, полиненаситени мастни киселини, имат противовъзпалителни свойства, укрепват имунната система и са отлично средство за поддържане на сърдечната функция.\nМинерални вещества, глюкоза, сушени морски водорасли, растителни продукти - източник на фибри, мляко и млечни продукти\nBeaphar Junior Cal - калций на прах за кученца и котенца, 200 гр\nJunior Cal е богат на минерали и витамини в подходящи пропорции за малки кученца и котенца. Junior Cal дава на домашните любимци плътни кости, силни зъби и здрава козина. Също така е подходящ за майки с малки кученца/котенца.\nЗа малки породи кучета и котки - 1 мерна лъжичка на ден (3 г);\nЗа средни породи кучета - 2 мерни лъжички на ден (6 г);\nЗа кучета от едри породи, бременни и кърмещи кучки - 3 м. л. на ден (9 г).\nопаковка 200 гр - цена 12.50 лв\nПродължителност на прием за кученцата - 3-4 седмици, за котки - 2-3 седмици.\nДобавката се прибавя към леко овлажнената храна на домашните любимци.\nLintbells Yum Puppy - уникална комбинация от висококачествени съставки, които подпомагат растежа и развитието на малките кученца\nYUM PUPPY допълваща храна за бременни и подрастващи кучета.\nПодобрява здравословното храносмилане и растежа\nПодпомага естествения имунитет\nСпомага развитието на мозъка и очите\nНай-добрият старт в живота на Вашето куче, YUM PUPPY осигурява ключови съставки както за малките кученца до 1 годишна възраст, така и за майките.\nОпаковка 70 дози - 35 лв\nОпаковка 700 дози - 185 лв\nПроизводител Lintbells - марка N1 във Великобритания\nJuly 1, 2018 Поръчка/Доставка Карта на сайта Гаранция Източници Връзки За контакт Реклама


Дни преди откриването на сезона: Не е ясно колко ще плащаме за чадър и шезлонг по морето - bTV Новините\nКонцесионерите очакват какви антикризисни мерки ще предложат институциите\nПубликувано в 20:44 ч. 06.05.2022 г. - Обновено в 20:49 ч. 06.05.2022 г.\nПлажовете са в подготовка за летовници. По закон те трябва да са почистени и с осигурени спасители и медицински екип от 1 юни. Някои от ивиците откриват сезона по-рано – в Слънчев бряг следващата неделя, във Варна – на 24 май.\nНа този фон повечето концесионери не знаят каква цена на плажните принадлежности да заложат. До момента не са провеждани разговори с Министерство на туризма за отстъпки в таксите и съответно за намаление в цената на сянката.\nЕто и някои от прогнозните цени. Във Варна на всички плажове цената е една – 5 лв. По-скъпо ще е в Слънчев бряг, Черноморец и Приморско. Най-евтино - на Нестинарка – само 36 стотинки.\nОчакванията на хотелиерите са за силен летен сезон въпреки инфлацията\nПлажовете в Слънчев бряг са почистени и подравнени. До дни започва поставянето на чадърите. Цените се очаква да бъдат както преди епидемията – 9 лв. на Северния плаж, с лев по-малко на Централния.\nПо-евтина ще е сянката във Варна - на по-големите плажове цената на чадър и шезлонг е "закована" на 5 лева.\n"Или общо комплект 2 шезлонга с един чадър 15 лв., което считам, че на фона на инфлацията и на геополитическата обстановка, на всичко, което се случва с ръста на цените на горива и хранителни стоки, 5 лв. е наистина добра цена", заяви Андрей Василев - представител на концесионера.\nИ на най-южният морски плаж – Силистар, цената е миналогодишната – 5 лв. и не може да се вдигне..\n"Чисто законово не е възможно да се случи, концесионният договор не го позволява", обясни Димитър Йовнов, концесионер на плаж Силистар.\nНай-посещаваният градски плаж в Бургас едва ли ще остане безплатен и това лято\nНай-евтино ще е на плаж Нестинарка край Царево – в договора е заложена максимална цена от 36 стотинки за чадър и толкова за шезлонг.\n"Подготвяме се за сезона, но ценовата политика все още не я определяме. Ще се наложи да е в последния момент", заяви Симеон Цветков – председател на Асоциация за развитие на дейностите по управление на морските плажове.\nКонцесионерите очакват какви антикризисни мерки ще предложат институциите. От Министерството на туризма уточниха за bTV, че среща с концесионерите вероятно ще има след празниците.\nУчение изпразни и стресна посетителите на столичен мол (СНИМКИ и ВИДЕО)\nПреди обед - 07.07.2022 г.\nНастъпи астрономическото лято: 21 юни ли обаче е най-дългият ден?